*Projekts*

**LATVIJAS REPUBLIKAS MINISTRU KABINETS**

2021. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”**

Izdoti saskaņā ar Būvniecības likuma

5. panta pirmās daļas 2. punktu

un otrās daļas 6. punktu

1. Izdarīt Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi” (Latvijas Vēstnesis, 2014, 193. nr.; 2015, 197. nr.; 2017, 103. nr.; 2018, 128., 191. nr.; 2019, 235. nr.; 2021, 116. nr.) šādus grozījumus:

1.1. aizstāt noteikumu tekstā vārdus “sertifikāta numurs” ar vārdiem “sertifikāta numurs un darbības sfēra”;

1.2. aizstāt 11. punktā vārdus “būvprojektēšanas jomā” ar vārdiem “projektēšanas jomas darbības sfērā”;

1.3. svītrot 13. punktā vārdus “paraksta vai”;

1.4. izteikt 14. punktu šādā redakcijā:

“14. Būvniecības ieceres dokumentāciju izstrādā elektroniski vienā eksemplārā un to pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists.”;

1.5. svītrot 17. punkta pēdējo teikumu;

1.6. papildināt 27.1.1. apakšpunktu aiz vārda “noteikumiem” ar vārdiem “saskaņā ar Būvniecības likuma 15. panta piekto daļu”;

1.7. izteikt 27.1.2. un 27.1.3. apakšpunktu šādā redakcijā:

“27.1.2. prasības par saskaņojumiem no valsts un pašvaldību institūcijām;

27.1.3. prasības par saskaņojumiem no inženiertīklu īpašniekiem par pieslēgumiem (atslēgumiem) un to šķērsojumiem;”;

1.8. svītrot 27.1.4. un 27.1.5. apakšpunktu;

1.9. izteikt 36. punkta pirmo teikumu šādā redakcijā:

“Būvprojektu var izstrādāt, piemērojot Eiropas Savienības dalībvalstu nacionālo standartu un būvnormatīvu tehniskās prasības, bet tie nedrīkst pazemināt būvei nacionālajos normatīvajos aktos noteiktās būtiskās prasības.”;

1.10. svītrot 52. un 53. punkta pēdējo teikumu;

1.11. izteikt 56. punktu šādā redakcijā:

“56. Būvprojekta ekspertīzes atzinumu pievieno būvniecības informācijas sistēmā.”;

1.12. izteikt 58. punktu šādā redakcijā:

“58. Būvprojektu izstrādā elektroniski vienā eksemplārā un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem (izņemot šo noteikumu 17. punktā minētās personas).”;

1.13. svītrot 63.2 punktu;

1.14. svītrot 66. punktā skaitli un vārdu “68. vai”;

1.15. svītrot 67. un 68. punktu;

1.16. svītrot 69. punktā vārdus “kurai nav veikts ietekmes uz vidi novērtējums atbilstoši likumam “Par ietekmes uz vidi novērtējumu””;

1.17. papildināt noteikumu 7.1. apakšnodaļu ar 70.1 punktu šādā redakcijā:

“70.1 Ja būvdarbu laikā rodas nepieciešamība būvniecības iecerē paredzētos risinājumus sadalīt būves kārtās, veic izmaiņas būvniecības ieceres dokumentācijā, norādot katrai būves kārtai konkrētus realizējamos objektus (objekta kadastra apzīmējumu, ja tāds ir piešķirts), būvdarbu veicēju un atbildīgos būvspeciālistus.”;

1.18. svītrot 77.1 punktu;

1.19. svītrot 79. punktā vārdus iekavās “izņemot gadījumu, ja būvniecības process noris, neizmantojot būvniecības informācijas sistēmu”;

1.20. izteikt 82. punktu šādā redakcijā:

“Ja būvdarbu laikā rodas nepieciešamība paredzēt citādus risinājumus, nekā tas paredzēts būvprojektā, to īstenošana pieļaujama pēc būvprojekta izmaiņu veikšanas Būvniecības likumā un vispārīgajos būvnoteikumos noteiktajos gadījumos. Būvprojekta izmaiņu dokumentāciju ar skaidrojošu aprakstu par veiktajām izmaiņām pievieno būvniecības informācijas sistēmā. Ja izmaiņas būvprojektā paredz sadalījumu būves kārtās, veic izmaiņas būvdarbu uzsākšanas nosacījumos, norādot katrai būves kārtai konkrētus realizējamos objektus (objekta kadastra apzīmējumu, ja tāds ir piešķirts), būvdarbu veicēju un atbildīgos būvspeciālistus.”;

1.21. svītrot 88. punkta pēdējo teikumu.;

1.22. svītrot 89. punktu;

1.23. svītrot 90.1 punktu;

1.24. svītrot 95. punktā vārdus “vai parakstījuši”;

1.25. svītrot 95.3 punktu;

1.26.svītrot 131.1 punktā vārdus “paraksta vai”;

1.27. papildināt noteikumus ar 162. punktu šādā redakcijā:

“162. Ja saskaņā ar Būvniecības likuma pārejas noteikumu 22. punktu būvniecības process noris, neizmantojot būvniecības informācijas sistēmu, tad ievēro Būvniecības likumu un šajos noteikumos noteikto kārtību un termiņus, izņemot:

162.1. būvniecības ieceres dokumentāciju (izņemot būvniecības iesniegumu) papīra dokumentu formā izstrādā trijos eksemplāros, Būvniecības likuma 6.1 panta pirmās daļas 1. punktā minētajos gadījumos – četros eksemplāros, bet elektroniski – vienā eksemplārā. Ja būvniecības ierosinātājs pats izstrādā būvniecības ieceres dokumentāciju papīra dokumentu formā, to sagatavo divos eksemplāros. Trešo personu saskaņojumu var noformēt uz būvprojekta ģenerālplāna, kā arī saskaņojumu par atkāpēm no tehnisko noteikumu prasībām var izdarīt uz būvprojekta ģenerālplāna. Visus eksemplārus izskatīšanai iesniedz institūcijā, kura pilda būvvaldes funkcijas;

162.2. būvprojekta ekspertīzi, ja tāda nepieciešama, pievieno būvprojekta dokumentācijai;

162.3. būvdarbu žurnālu iesniedz reģistrācijai institūcijā, kura pilda būvvaldes funkcijas, būvdarbu uzsākšanas nosacījumu izpildei;

162.4. būvniecības ierosinātājs pirms būvdarbu uzsākšanas izsniedz būvdarbu veicējam, bet būvdarbu veicējs – katram atsevišķu būvdarbu veicējam akceptētu paskaidrojuma rakstu vai būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju;

162.5. darbu veikšanas projektu pirms būvniecības ieceres dokumentācijā paredzēto darbu uzsākšanas nodod atbildīgajam būvdarbu vadītājam. Darbu veikšanas projekts ir pieejams būvlaukumā strādājošajiem būvspeciālistiem un kontroles institūcijām;

162.6. būvdarbu žurnālu aizpilda atbilstoši vispārīgajos būvnoteikumos noteiktajam būvdarbu žurnāla saturam;

162.7. pabeigtos nozīmīgo konstrukciju elementus un segtos darbus pieņem ekspluatācijā, sastādot pieņemšanas aktu (8. un 9. pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 95.2 punktā minētos dokumentus.”;

2. Noteikumi stājas spēkā 2021. gada 1. novembrī.

Ministru prezidents A.K.Kariņš

Ekonomikas ministrs J.Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E. Valantis